**RÕUGE LASTEAIA HOOLEKOGU KOOSOLEKU**

**PROTOKOLL**

24.09.2015

Algus kell 17.00

Lõpp kell 18.20

Kohal :

* Eveli Kuklane (Pääsupojad )
* Ingmar Orav (Lepatriinud )
* Älis Zopp (Marjakesed)
* Ingrid Semevsky (Puhhikesed)
* Liili Maran ( OV esindaja)
* Liivi Zopp ( õpetajate esindaja)
* Ene Mõttus (direktor)

Puudus : Remo Allikas ( Tõrukesed)

Päevakord:

1. Rõuge Lasteaia hoolekogu esimehe valimine.
2. Hoolekogu töökorra tutvustamine.
3. Lasteaia lahtioleku aja määramine.
4. Rõuge Lasteaia eelarve koostamisest. E. Mõttus
5. Alanud õppeaasta tegemiste tutvustus. E. Mõttus
6. Teated.
7. Rõuge Lasteaia direktor Ene Mõttus alustas kokkusaamist tutvustusringiga. Järgnevalt valiti hoolekogule esimees.

Rõuge Lasteaia hoolekogu esimeheks valiti Lepatriinude rühma esindaja Ingmar Orav.

1. Hoolekogu töökorda tutvustas direktor Ene Mõttus. Hoolekogu kokkusaamised saavad olema mitte harvem kui 1 kord kvartalis. Vajaduspõhiselt on koosolekut võimalus kokku kutsuda hoolekogu esimehel kui ka direktoril.
2. Rõuge Lasteaia lahtioleku aja määramine.

Selgitusi jagas lasteaia direktor Ene Mõttus.

Muudatused Koolieelse Lasteasutuse Seaduses, mis jõustusid 1.septembrist 2015.a ja peavad tagama laste turvalisema kasvukeskkonna, on üheks põhjuseks uue lahtiolekuaja määramiseks. Et tagada olemasoleva personaliga kasvukeskkonnale püstitatud nõudmised ongi tekitanud vajaduse lahtioleku aegade korrigeerimiseks.

Kindlasti on oluline lapse võimalus olla rohkem perega, kus on lapse arengus parim koht.

Küsimusega on alustatud tegelemist juba kevadel, kui lastevanematelt küsiti muudatuste võimalikkust ( eelmise hoolekogu kaudu). Tagasiside rühmadest muutusele oli positiivne.

Lasteaed omaltpoolt on valmis tekkival vajadusel ( vanema tööpäev ei võimalda lapsele kella 18.00 järgi tulla) avama valverühma.

Küsimuse lasteaia sulgemise kohta esitas hoolekogu liige Ingrid Semevsky.

„ Kas lasteaia sulgemine kell 18.00 tähendab, et lasteaed peab tühi kell 17.45?“

Vastas direktor E.Mõttus: “Rõuge Lasteaia kodukorras on fikseeritud, et lapsevanem tuleb lapsele järele 15 minutit enne lasteaia sulgemist, st 17.45 tuleb vanem ja hakkab lapsega nö“ toimetama“ ( rahulikult riietama jne) ja lahkub koos lapsega 18.00.

Hoolekogu liikmed palusid eelneva kindlasti protokollis fikseerida.

Küsimusele, kas lapsevanemad on teadlikud eelnevast, vastas õpetajate esindaja L.Zopp. Lastevanemate koosolekul kõik rühmad palusid lastevanematel läbi lugede kehtima hakanud kodukorra, kus antud info on kirjas. Lapsevanemad kinnitasid allkirjaga, et on tutvunud kodukorraga. Teemat täiendas E.Mõttus, kes lubas uue lahtioleku aja kehtivuse algusega läbi rühma listide kogu info veelkord edastada.

Otsustati: Teha Rõuge Vallavalitsusele ettepanek kinnitada Rõuge Lasteaia lahtioleku ajad: esmaspäevast – reedeni kella 7.00 kuni 18.00.

Tekkinud vajadusel rakendada valverühma.

Poolt :4, vastu 0; erapooletuid 0.

1. Järgmises päevakorrapunktis andis selgitusi direktor Ene Mõttus.

Eelarve ettevalmistamine algab tavaliselt oktoobris ja novembri alguses tuleb see esitada vallavalitusele. Eelarve ettevalmistamisel direktor esitab vajadused majanduskulude kohta. Eelarve personalikulude poole osas teeb muudatused ja otsused omavalitsus oma võimaluste piires. Lasteaiaõpetajate töötasu määr on omavalitsuste otsustada ja ka finantseerida. Täpsustuseks, et kooliõpetajate töötasu tuleb riigilt ja peab vastama HM kehtestatud määrusele.

Majanduskulude kõige suurem osa on hoone kütte, elektri, vee- ja kanalisatsiooni ning korrashoiukulud (52%), toitlustamisele kulub 22% ja ülejäänud 26% kulub infotehnoloogia-, inventari-, meditsiini- ja õppevahendite ning administreerimiskuludeks.

Direktor selgitas, kuidas ja millest kujuneb Rõuge Lasteaia eelarve.

Eelarve projektiga on võimalus hoolekogul tutvuda. Ettepanekuid eelarve osas võib alati teha. Kas neid täita saab, see sõltub vahendite vajaduse suurusest ja vahendite eraldamise võimalusest.

1. Alanud õppeaasta tegemisi tutvustas E.Mõttus ja lisateavet andis L.Zopp.

Lasteaia tegemistest saab teavet koduleheküljelt ja lasteaia Facebooki lehelt. Rühmade õppekavalistest ja üritustest saab lapsevanem teavet rühma listist ja rühma infotahvlilt. Kindlasti jagavad teavet oma rühmaga seotud tegevuste kohta kõik õpetajad.

1. Esmaspäev 5.oktoober on õpetajate päev ja Rõuge Vallavalitsus on kutsunud valla haridusasutuste töötajad vastuvõtule Rõuge Rahvamajja. Sel päeval lõpetab lasteaed töö kell 16.00 ja palub kõigil lastevanematel leida võimalus laste ära viimiseks kella 16.00 –ks.

Protokollis : Ene Mõttus